# Doctor Brants Narrenschiff/Von schlechten Schützen

| « Von unnützem Jagen | Sebastian Brant Doctor Brants Narrenschiff | Von falschen Bühnen » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[99v]
Wer schiessen will / der lu$^o$g vnd triff Dann du$^o$t er nit die rechten griff So schüßt er / zu$^o$ dem narren schiff
Wolt es die schützen nit vertryessen Ich richt ouch zu$^o$ / eyn narren schyessen Vnd macht eyn schützreyn / an dem staden Des mancher fa$^e$lt / nit on syn schaden
[100r]
Dar zu$^o$ sint goben ouch bestelt
Der nehst bym zyel / der selb der helt Zu$^o$m mynst er zu$^o$ verstechen kumbt Doch lu$^o$g er / vnd heb nit jnn grundt Noch jn die ho$^e$h / sunder jnns zyl
Wann er den zwa$^e$ck sunst ru$^e$ren will
Vnd du$^e$g syn anschlag nit zu$^o$r yl Vil sint die schiessen über vß Eym bricht der bogen / senw / vnd nuß Der du$^o$t am anschlag manchen schlypff
Dem ist verruckt stu$^o$l oder schyppff
Dem loßt das armbrust / so ers ru$^e$rt Das schafft der wyndfad ist geschmyert Dem sta$^e$ckt das zyl nit glich als ee Vnd kan syn gemerck nit haben me
Der hat gemacht gar vil der schütz
Die jm doch sint gantz wenig nütz Das schafft / jm würt die suw kum wol Wann man zu$^o$ letst verschiessen sol Keyn schütz so wol sich yemer rüst
Er fynd allzyt / das jm gebrüst
Dann diß / dann jhens / do mit er hett Eyn wo$^e$rwort / das syn glympff errett Wann er nit hett gefa$^e$lt dran So hett er fry / die gob behan /
Vor vß / weiß ich noch schützen mer
Wann die eyn schyessen ho$^e$ren verr Do hyn von allenden landen lüt Zu$^o$ zyechen vff bestymbte zytt Die besten die man fynden kan
[100v]
Der eynr die gob kum vor wolt han
Dann er all schuß / halt an dem zwa$^e$ck Das eyner dann ist so eyn ga$^e$ck Der weißt / das er nütz gewynnet gar Vnd dannaht do hyn ziehen tar
Vnd do versu$^o$chen ouch syn heyl
Ich nem syn zerung / für syn teyl / Ich will des gelts jm do$^e$ppel geschwigen Die suw würt jm jnn ermel schrigen / Zu$^o$r wißheyt mancher schiessen will
Vnd wenig treffen doch das zyl
Das schafft / man seygt nit reht dar noch Der halt zu$^o$ nider / der zu$^o$ hoch Der loßt sich bringen vß dem geseyg Dem bricht syn anschlag gantz entzwey
Der du$^o$t als Jonathas eyn schuß
Dem fert syn anschlag hinden vß Wer wißheyt eben treffen will Der durfft / das er hett solche pfil Der Hercules hatt me dann vil
Mit den er traff alls das er bgerdt
Vnd was er traff / viel dott zu$^o$r erdt
Wer recht zu$^o$r wißheit schiessen will Der lu$^o$g das er halt moß vnd zyl Dann fa$^e$lt er / oder hebt nit dran
So mu$^o$ß er mit den narren gan
Wer schiessen will vnd fa$^e$lt des reyn Der dreit die suw jm ermel heyn Wer jagen / stechen / schissen will Der hat kleyn nutz / vnd kosten vil
[xxx]
Ritter Peter von alten joren Ich mu$^o$ß üch griffen an die oren Mir gdenckt / das wir beyd narren woren Wie wol / jr fu$^e$ren ritters sporen
Die ga$^e$cken / narren / ich ouch bring Die sich beru$^e$men hoher ding Vnd wellent syn / das sie nit sint Vnd wa$^e$nen / das all welt sy erblindt